Nafarroako Parlamentuko Mahaiak, 2021eko urriaren 4an egindako bilkuran, Eledunen Ba­­­­tzarrari en­­­­tzun ondoren, erabaki hau hartu zuen, besteak beste:

**1.** Izapide­­­­tzeko onar­­­­tzea Patricia Fanlo Mateo andreak aurkeztutako galdera, Nafarroako Oinarrizko Osasun Laguntzan arreta presentziala berrezartzeari buruzkoa.

**2.** Nafarroako Parlamentuko Aldizkari Ofizialean argitara dadin agin­­­­tzea.

**3.** Osoko Bilkuran izapide­­­­tzea.

Iruñean, 2021eko urriaren 4an

Lehendakaria: Unai Hualde Iglesias

GALDERAREN TESTUA

Nafarroako Alderdi Sozialista talde parlamentarioari atxikitako Patricia Fanlo Mateo andreak, Legebiltzarreko Erregelamenduan ezarritakoaren babesean, honako galdera hau aurkezten du, Osasuneko kontseilariak 2021eko urriaren 7ko Osoko Bilkuran ahoz erantzun diezaion:

COVID-19aren pandemiaren eraginez, Oinarrizko Osasun Laguntzaren eredua aldatu behar izan da (arreta presentzialaren ordez, arreta ez presentziala), itxarongeletan kutsatzeak gertatzea ekiditeko. Behin pandemia moteldu eta murrizketak desagertu direlarik,

Noiz eta zenbateraino berrezarriko da arreta presentziala Nafarroan Oinarrizko Osasun Laguntzan?

Iruñean, 2021eko irailaren 30ean

Foru Parlamentaria: Patricia Fanlo Mateo